SKRIFTLIG FORESPOERGSEL E-3972/97 af Gianni Tamino (V) til Kommissionen (12. december 1997)

Om: Kontrakter og miljoeindvirkningsvurdering i forbindelse med »Cispadana«-vejen

I den italienske presse (»La Nuova Ferrara« af 1.11.1997) er der givet meddelelse om, at ANAS' kontraktkontor i Rom har indledt udbudsproceduren for foerste afsnit af anden del af »Cispadana«-vejen. Det drejer sig om en kort straekning paa 3,7 km i S. Agostino Kommune (FE) til en udgift paa 38 mia lire. Det samlede anlaegsarbejde bestaar ifoelge planerne af en motortrafikvej uden kryds i vejniveau og med en samlet laengde paa 24,7 km (kun for den del, der loeber gennem Provinsen Ferrara), som projekteredes for ca. 30 aar siden og ikke siden hverken er blevet ajourfoert eller tilpasset de aendringer, der i mellemtiden er sket i de fysiske betingelser i omraadet, f.eks. viaduktpassager gennem bykerner (S. Carlo-S. Agostino), som saaledes ville blive delt i to. Hele anlaegsarbejdet skulle efter planen gennemfoeres i tre dele, hvoraf anden del igen er opdelt i to afsnit. I det omraade, der er beroert af bygningen af »Cispadana«-vejen, hvoraf man i oejeblikket kun agter at bygge den her omtalte korte straekning uden tilknytning til den oevrige del af hovedvejnettet, har man imidlertid i aarevis vaeret i faerd med at bygge baade hovedvej 16, kendt som »Adriatica«, og E 45, som endnu ikke er faerdigt.

Saa vidt vides, har »Cispadana«-vejprojektet som helhed aldrig vaeret underkastet nogen miljoeindvirkningsvurdering som fastsat i faellesskabsdirektiverne og heller ikke vaeret gjort til genstand for noget europaeisk udbud.

Vil Kommissionen oplyse, om ikke det efter dens mening er noedvendigt at underkaste »Cispadana«-vejprojektet som helhed en miljoeindvirkningsvurdering, og om det kan tillades, at et anlaegsarbejde, hvis samlede omkostninger efter forlydende skulle overstige 300 mia lire, opdeles i kontrakter for enkeltafsnit for at omgaa de europaeiske bestemmelser vedroerende kontrakter for offentlige anlaegsarbejder?

Svar afgivet paa Kommissionens vegne af Ritt Bjerregaard (5. februar 1998)

Da Kommissionen intet kender til det projekt, det aerede medlem omtaler, vil den tage de noedvendige skridt for at indhente detaljerede oplysninger herom og sikre sig, at faellesskabsretten overholdes.

Dog opfordrer Kommissionen det aerede medlem til fremover at give en mere praecis og detaljeret beskrivelse af de projekter, der naevnes i skriftlige forespoergsler, saa den er i stand til at foretage en foreloebig vurdering heraf.

For saa vidt angaar faellesskabsbestemmelserne om offentlige aftaler, er opdeling af et bygge- og anlaegsarbejde i flere delarbejder ikke i sig selv en overtraedelse af faellesskabsretten. Artikel 6 i Raadets direktiv 93/37/EOEF af 14. juni 1993 om samordning af fremgangsmaaderne med hensyn til indgaaelse af offentlige bygge- og anlaegskontrakter ((EFT L 199 af 9.8.1993, s. 54. )) foreskriver blot, at vaerdien af hvert enkelt delarbejde skal tages i betragtning ved beregningen af det anslaaede beloeb sammenholdt med direktivets taerskelvaerdi. Under alle omstaendigheder overstiger vaerdien af straekningen paa 3,7 km, som det aerede medlem anfoerer, i sig selv denne taerskel.

Kommissionen vil bede de italienske myndigheder forklare, hvorfor der ikke er blevet offentliggjort en udbudsmeddelelse vedroerende den paagaeldende kontrakt, og vil derpaa tage stilling til, hvorvidt der i det konkrete tilfaelde foreligger de noedvendige betingelser for at indlede en overtraedelsesprocedure med Italien i henhold til EF-traktatens artikel 169.